สวัสดีค่ะ ดิฉันมีอาการเลือดออกในสมองและชักเกร็ง หลังจากบล็อกหลังผ่าตัดรีดสีดวง อาการคร่าวๆคือ ตอนบล็อกหลังโดนไปสามเข็มค่ะ ขณะที่โดนเข็มปวดแปล๊บไปที่ขาของแต่ล่ะครั้งสลับกันตอนที่ทิ่มเข็มลงไปค่ะ หลังจากนั้นความดันขึ้นสูงค่ะจากปกติขึ้นไปเป็น150มม. หลังจากชาท่อนล่างแล้วสัญญีแพทย์ได้นำยานอนหลับมาให้ทาน1เม็ดสีออกฟ้าครามวงลี, หลังจากฟื้นตัวก็มีอาการปวดหัวอย่างรุนแรงแบบไม่เคยเป็นมาก่อนและได้แจ้งให้แพทย์ทราบนะตอนนั้นเลยค่ะ นอนโรงพยาบาล2คืน และได้กลับบ้านได้คืนที่สองกินยาหลังอาหารได้5นาทีก็เริ่มมีอาการ ชาที่ขาด้านซ้ายปวดหน้าท้องชาที่แขนด้านซ้ายสายตาพล่ามัวและชักด้านซ้ายเพียงด้านเดียวควบคุมตัวเองไม่ได้ ขณะชักได้ใช้มือตีตัวเองเพื่อให้รู้สึกตัวไปสามครั้งก็สลบไปเลยค่ะตื่นมามีรอยเขียวที่ลิ้นคาดว่ากัดตอนที่มีอาการชักเกร็งค่ะ และได้กลับไปพบ ทำ( CT Scan,MRI ผลออกมามีเลือดออกในสมอง,) EEG มีคลื่นชักที่สมอง ( angiography ผลออกมาเส้นเลือดดำในสมองอุดตัน) และตอนนี้ดิฉันต้องกินยากันชัก keppra กินมา6เดือนแล้วค่ะ ตั้งแต่เกิดมามีชักเกร็งครั้งเดียวไม่เคยเป็นมาก่อน อยากทราบว่า #เคสของดิฉันนี้เกิดจากอะไรค่ะที่ทำให้เลือดออกในสมองได้. #ยากันชักควรทานต่อเนื่องนานเท่าไหร่ค่ะ ขอบคุณล่วงหน้านะคะ🙏🏻
สวัสดีค่ะ หลังทำการบล็อกหลังนั้นอาจทำให้มีอาการชาท่อนล่าง ขยับขาไม่ได้ ประมาณ 2-4 ชั่วโมง และในปรระมาณ 12 ชั่วโมงแรก อาจมีอาการปัสสาวะไม่ออก ปวดเมื่อยหลังได้ อาการดังกล่าวมาจึงเป็นอาการที่พบได้หลังทำการบล็อกหลังส่วนเรื่องชักและเลือดออกในสมองดังกล่าวมานั้น แนะนำยืนยันกับทางแพทย์ผู้รักษาโดยตรงค่ะ ว่าแพทย์คิดว่าน่าจะเกิดจากสาเหตุใด ซึ่งจะพอบอกได้คร่าวๆจากประวัติทางการแพทย์ ตรวจร่างกาย ประวัติอุบัติเหตุ หรือจากผลเอ็กซเรย์สมองที่ทำเพิ่มเติม ถ้ากังวลว่าเกี่ยวกับการบล็อกหลังหรือไม่ สามารถสอบถามแพทย์ได้โดยตรง แต่ส่วนใหญ่แล้วเกิดได้น้อยมากๆค่ะการรับประทานยากันชักกรณีจากเลือดออกในสมองนั้น อาจจะต้องรับประทานติดต่อกันค่อนข้างนานหรืออาจจะตลอดชีวิต ขึ้นกับสาเหตุของเลือดออกในสมอง ซึ่งแพทย์ที่ดูแลจะเป็นผู้คอยปรับยาและติดตามอาการอยู่เป็นระยะค่ะ